
న్యూఢిల్లీ, ఫిబ్రవరి 2: ఎయిర్సెల్-మ్యాక్సిస్ ఒప్పందం కేసులో టెలికం మాజీ మంత్రి దయానిధి మారన్, ఆయన సోదరుడు, పారిశ్రామిక వేత్త కళానిధి మారన్లకు గొప్ప ఊరట లభించింది. వారిపై సీబీఐ, ఈడీ మోపిన అభియోగాలను ఢిల్లీలోని ప్రత్యేక న్యాయస్థానం కొట్టేసింది. రెండు సంస్థలూ ప్రభుత్వ ఫైళ్లను తప్పుడుగా అర్థం చేసుకున్నాయని, ఫిర్యాదుదారు ఊహాగానాలు, నిరాధార ఆరోపణలను ప్రాతిపదికగా చేసుకొని అభియోగాలు మోపాయని సీబీఐ ప్రత్యేక కోర్టు జడ్జి ఒ.పి.సైనీ అభిప్రాయపడ్డారు. సీబీఐ కేసును కొట్టేసినపుడు ఈడీ కేసుకు ప్రాతిపదికే లేదని చెప్పారు. ఈ తీర్పు మలేసియా జాతీయులైన ఇతర నిందితులు రాల్ఫ్ మార్షల్, టి.ఆనంద కృష్ణన్ల మీద పెట్టిన కేసులపై ఎలాంటి ప్రతికూల ప్రభావం చూపబోవు. న్యాయమూర్తి ముందుగానే మారన్ సోదరుల కేసును, మలేసియన్ల కేసును విడదీశారు. 2జీ స్పెక్ట్రం కేసును మొదటి నుంచీ విచారిస్తున్న సైనీ గురువారం మారన్లపై తీర్పునిచ్చారు.  ఎయిర్సెల్ ప్రమోటర్ సి.శివశంకరన్ను ఆ కంపెనీలో వాటాలను మలేసియా సంస్థ మ్యాక్సిస్కు విక్రయించాలని 2006లో దయానిధి మారన్ ఒత్తిడి చేశారన్నది అభియోగం. ప్రమోటర్లను బెదిరించి మ్యాక్సిస్కు అమ్ముకొనేట్లు చేయడం ద్వారా మారన్ సోదరులు 742 కోట్ల నల్లధనాన్ని వైట్గా తమ కంపెనీల్లోకి తెచ్చుకున్నారని సీబీఐ అభియోగపత్రంలో పేర్కొంది. మారన్ మంత్రిగా నిర్ణయాలు ఆలస్యం చేయడం ద్వారా పిటిషనర్పై ఒత్తిడి పెంచారన్న అభియోగం నిలబడదని కోర్టు సప్ష్టం చేసింది. తాజా తీర్పుతో మారన్ సోదరులు, వారి కుటుంబ సభ్యులు, సన్ గూరప్ కంపెనీలు... నేరపూరిత కుట్ర, అవినీతి, మనీ లాండరింగ్ కేసుల నుంచి బయటపడ్డారు.

newdhilly, fibravari 2: airsel-maxis oppandam kesulo telicom maji mantri dayanidhi maran, aayana sodarudu, paarisraamika vetta kalanidhi maaranlaku goppa oorata labhinchindi. vaaripai cbi, eedee mopina abhiyogaalanu dhilleelooni pratyeka nyaayasthaanam kottesindi. rendu samsthaluu prabhutva phaillanu tappudugaa artham chesukunnayani, firyaadudaaru oohaagaanaalu, niraadhaara aaropanalanu praatipadikagaa chesukoni abhiyogaalu mopayani cbi pratyeka kortu jadji o.pi.sainee abhipraayapaddaaru. cbi kesunu kottesinapudu eedee kesuku praatipadike ledani cheppaaru. ee teerpu malesia jaateeyulaina itara ninditulu ralf marshal, ti.aananda krishnanla meeda pettina kesulapai elanti pratikuula prabhaavam chuupabovu. nyaayamuurti mundugaane maran sodarula kesunu, malesianla kesunu vidadeesaaru. 2jee spectrum kesunu modati nunchi vichaaristunna sainee guruvaram maaranlapai teerpunichaaru.  airsel pramoter si.sivasankarannu aa companylo vaataalanu malesia samstha maxisku vikrayinchaalani 2006loo dayanidhi maran ottidi chesarannadi abhiyogam. pramotarlanu bedirinchi maxisku ammukonetlu cheyadam dwara maran sodarulu 742 kotla nalladhanaanni vaitga tama companylloki tecchukunnaarani cbi abhiyogapatramlo perkondi. maran mantrigaa nirnayaalu aalasyam cheyadam dwara pititionarpy ottidi penchaaranna abhiyogam nilabadadani kortu sapshtam chesindi. taja teerputho maran sodarulu, vaari kutumba sabhyulu, sun goorap companylu... nerapurita kutra, avineeti, manee landering kesula nunchi bayatapaddaru.